Umumiy yurisdiksiya sudlarining tuzilmasiga o‘zgartirish kiritish to‘g‘risida

O‘zbekiston Respublikasi Oliy Majlisining 2004-yil 30-apreldagi 629-II-sonli “Sirdaryo viloyatining ma’muriy-hududiy tuzilishiga ba’zi o‘zgartirishlar kiritish to‘g‘risida”gi va “Qoraqalpog‘iston Respublikasi Bo‘zatov tuman ma’muriy-hududiy tuzilmasini tugatish to‘g‘risida”gi qaroriga asosan hamda O‘zbekiston Respublikasi “Sudlar to‘g‘risida”gi Qonunining 78-moddasiga ko‘ra:
 1. Qoraqalpog‘iston Respublikasi jinoyat ishlari bo‘yicha Bo‘zatov va Sirdaryo viloyati jinoyat ishlari bo‘yicha Mehnatobod tuman sudlari tugatilsin.
 2. O‘zbekiston Respublikasi Prezidentining 2004-yil 20-fevraldagi PF-3400-sonli “Umumiy yurisdiksiya sudlarining ayrimlarini tugatish va qayta tashkil etish to‘g‘risida”gi Farmoniga 7 ilovadan Bo‘zatov, Mehnatobod tumanlari chiqarilib, Sirdaryo viloyati Sharof Rashidov tumanining nomi Sardoba tumani deb o‘zgartirilsin.
 3. O‘zbekiston Respublikasi Moliya vazirligi, Oliy sudi, Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy ta’minlash Departamenti, jinoyat ishlari bo‘yicha Qoraqalpog‘iston Respublikasi va Sirdaryo viloyati sudlarining xarajatlar smetasi va shtat jadvallariga tegishli o‘zgartirishlar kiritsinlar.
 4. Mazkur Farmon ijrosini nazorat qilish O‘zbekiston Respublikasi Prezidentining Davlat maslahatchisi T. Xudaybergenov zimmasiga yuklatilsin.